27/10/2022 | Administración LocalMunicipal
Arteixo
Persoal
Bases xerais de estabilización 2022

ANUNCIO: BASES XERAIS QUE REGULARÁN AS CONVOCATORIAS DOS PROCESOS SELECTIVOS CORRESPONDENTES ÁS PRAZAS DE ESTABILIZACIÓN DE EMPREGO TEMPORAL DO CONCELLO DE ARTEIXO, INCLUÍDAS NA OFERTA DE EMPREGO PÚBLICO EXTRAORDINARIA DE 2022 PRIMEIRA.- OBXECTO DA CONVOCATORIA E PRAZAS A CONVOCAR É obxecto das presentes bases xerais, a regulación da estrutura xeral dos procesos selectivos para cobertura en propiedade de diversas prazas de persoal laboral e persoal funcionario, vacantes na Relación de Postos de Traballo do Concello de Arteixo, relativas ao proceso de estabilización do emprego temporal, de conformidade co disposto no artigo 2, e nas disposicións adicionais sexta e oitava da Lei 20/2021, de 28 de decembro, de Medidas urxentes para a redución da temporalidade no emprego público, en execución da convocatoria da Oferta de Emprego Público Extraordinaria de 2022. As presentes bases xerais, acompañaranse en cada caso da convocatoria específica e bases reguladoras específicas das prazas correspondentes que conterá a denominación, grupo/subgrupo e escala de pertenza no caso de persoal funcionario e denominación, categoría/grupo e equivalencia con texto refundido do EBEP, no caso de persoal laboral. En ambos casos, a convocatoria e bases reguladoras específicas conterán a titulación establecida coma requisito de acceso, as funcións propias das prazas convocadas en relación aos postos de correspondencia na RPT, así como as retribucións vixentes no momento da convocatoria e condicións de desempeño laboral no relativo principalmente á distribución de xornada (xornada ordinaria, turnicidade, nocturnidade.) sen prexuízo de posteriores modificacións derivadas dunha nova RPT. Será a publicidade no BOE da aprobación da convocatoria e bases reguladoras específicas a que dará inicio a cada un dos procesos selectivos respectivos. As prazas vacantes que se rexerán por estas bases xerais son as previstas na Oferta de Emprego Público Extraordinaria de Estabilización de 2022, aprobadas por Acordo da Xunta de Goberno Local, de data 19 de maio de 2022 (BOP de A Coruña nº 98, de 25 de maio de 2022). O número de prazas vacantes, a súa denominación e características relaciónanse a continuación: · 1 praza operario/a de servizos adscrito a Medio Ambiente, persoal laboral · 1 praza arquitecto/a técnico/a de urbanismo, persoal funcionario · 1 praza de enxeñeiro/a técnico/a industrial, persoal funcionario · 3 prazas de administrativo/a persoal funcionario (das cales, 1 reservada a colectivo con diversidade funcional) · 2 prazas de orientador/a, persoal laboral · 1 praza de mediador/a intercultural, persoal laboral · 2 prazas de capataz, persoal laboral · 9 prazas de operario/a, persoal laboral · 12 prazas de limpador/a, persoal laboral · 1 praza de subalterno de centros de ensino e edificios municipais (adscrito a servizos sociais), persoal laboral · 1 praza de auxiliar administrativo adscrito a Biblioteca, persoal laboral (reservada a colectivo con diversidade funcional) SEGUNDA.- REQUISITOS ESIXIDOS 2.1.- Para ser admitido/a á realización das probas selectivas, os/as aspirantes deberán reunir os seguintes requisitos (artigo 50 da Lei 2/2015, do Emprego Público de Galicia): a) Nacionalidade: ter a nacionalidade española, sen prexuízo do disposto no artigo 57 do Real Decreto 5/2015, de 30 de outubro, polo que se aproba o texto refundido da Lei do Estatuto Básico do Empregado Público b) Idade: ter cumpridos os 16 anos de idade e non superar, no seu caso, a idade máxima de xubilación forzosa c) Titulación: posuír ou estar en condicións de obter, até o día de remate do prazo de presentación de instancias a titulación que se determine na convocatoria e bases reguladoras específicas de cada un dos procesos selectivos. Os/as aspirantes con titulacións obtidas no estranxeiro deberán estar en posesión da correspondente credencial de homologación ou, no seu caso, do correspondente certificado de equivalencia (achegarase ao título a súa traducción xurada, non considerándose documentación válida no caso de non incorporar tal traducción oficial). Este requisito non será de aplicación aos/ás aspirantes que obtiveran o recoñecemento da súa cualificación profesional no ámbito das profesións reguladas ao amparo das disposicións de dereito comunitario d) Capacidade: posuír a capacidade funcional para o desempeño das funcións e tarefas propias do posto por desempeñar (acreditarase na declaración xurada incluída na instancia). No suposto de aspirantes con grao recoñecido de minusvalía, que non supoña incapacidade para desempeño de posto de traballo, deberase referir tal situación na instancia e) Habilitación: non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial, para o acceso á función pública ou para exercer funcións similares como persoal laboral, no que fose separado ou inhabilitado. No caso dos estranxeiros, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Rstado de orixe, o acceso ao emprego público nos mesmos termos que na lexislación española f) Incompatibilidade: non estar incurso/a en causa de incompatibilidade específica (acreditarase na declaración xurada incluída na instancia) 2.2.- Os requisitos establecidos deberán posuírse no momento de finalizar o prazo de presentación de solicitudes e manterse durante todo o proceso selectivo ata o momento da efectiva contratación como persoal laboral fixo, con praza en propiedade ou nomeamento como persoal funcionario de carreira. TERCEIRA.- INSTANCIA E PRAZOS DE PRESENTACIÓN As instancias solicitando tomar parte no proceso selectivo dirixiranse á Alcaldía-Presidencia e presentaranse no Rexistro Xeral do Concello no modelo debidamente cumprimentado, na sede electrónica ou en calquera das formas determinadas na Lei 39/2015, de 1 de outubro, do Procedemento Administrativo Común das Administracións Públicas. O prazo de presentación de instancias será de 20 días naturais contados desde o seguinte ao da publicación do anuncio no BOE da convocatoria e bases específicas de cada proceso selectivo de acceso, toda vez se teñan publicadas as referidas bases reguladoras especificas no BOP de A Coruña e anuncio de convocatoria no DOG. Con carácter previo se dará publicidade nos mesmos diarios oficiais sinalados das presentes bases xerais (BOP, DOG, BOE). Complementariamente, as bases publicaranse na web municipal aos meros efectos informativos, sen que tal publicidade sirva para determinación algunha de prazos de presentación de instancias. Para ser admitido/a e, no seu caso, tomar parte nas probas selectivas correspondentes, os/as aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. A instancia acompañarase inescusablemente da seguinte DOCUMENTACIÓN: · DNI (no seu defecto, resgardo do DNI, pasaporte ou carné de conducir) · Titulación requirida que será determinada en cada convocatoria e bases reguladoras específicas · Declaración xurada específica dos requisitos contemplados na Base 2.1 ou, no seu caso, declaración contida no Modelo de instancia que se achegará ás bases específicas de cada proceso · Autobaremo que será aprobado como Anexo das bases específicas de cada proceso segundo esquema do baremo de méritos establecido nas anteditas bases especificas con copia de todos os méritos académicos e profesionais. Os méritos profesionais deberán acreditarse con copia dos contratos de traballo máis o Informe de vida laboral ou, no caso de Administracións Públicas, copia do contrato e/ou acta de nomeamento e Certificado de servizos prestados expedido polo fedatario público da administración no que deberá reflexarse o grupo/subgrupo do praza desempeñada, cómputo de datas e especificación da xornada (completa ou parcial). Os méritos en formación deberán ir acompañados dos títulos que acrediten a formación recibida, así como das titulacións académicas · Título de galego que corresponda segundo o establecido nas bases específicas, aos efectos de exención de realización de proba de galego · Carta de pagamento de ter aboado os dereitos de exame nos servizos económicos municipais. O pago de taxa de dereitos de exame, poderá realizarse presencial ou telemáticamente a través da web municipal (www.arteixo.org // Servicios Económicos // Cidadanía // Oficina virtual tributaria // realizar pago on line // Taxas. Para o pago telemático precisará un número de recibo que deberá ser facilitado polo departamento de Rendas e Exaccións). En calquera caso, para instrucións de pago de taxas, recoméndase remitir email ao departamento de Rendas (rendas@arteixo. org ou poñerse en contacto telefonicamente co mesmo (981 659 029, 981 659 030 e 981 659 031) En ningún caso a presentación e pago da taxa por dereitos de exame suporá substitución do trámite de presentación de instancia. Ademais a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das taxas de dereito de exame, aqueles/as aspirantes que acrediten discapacidade e/ou situación de desemprego de longa duración (a tal efecto deberá aportarse xunto coa instancia o certificado de discapacidade superior ao 33% ou certificado do SEPE de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. O importe das taxas de exame serán establecidos en cada convocatoria e bases reguladoras específicas e só serán devoltos a quen non fora admitido/a ao proceso selectivo por non reunir os requisitos esixidos na Base 2.1, isto é, unicamente a aqueles/as aspirantes que resulten excluídos/as na listaxe definitiva. CUARTA.- ADMISIÓN DE ASPIRANTES Expirado o prazo de presentación de instancias, a Alcaldía-Presidencia ditará Resolución pola que se declarará aprobada a listaxe provisional de admitidos/as e excluídos/as con indicación, de ser o caso, dos motivos de exclusión e do prazo para subsanación da documentación que, segundo os termos da Lei 39/2015 é de 10 días hábiles dende a publicación da aprobación da listaxe provisional no BOP de A Coruña, taboleiro de anuncios da Casa do Concello e sede electrónica. Complementariamente e unicamente aos efectos informativos a listaxe provisional publicarase na páxina web municipal. Na listaxe provisional de aspirantes admitidos/as e excluídos/as de cada proceso, tamén se designará nominativamente aos membros integrantes do Tribunal cualificador aos efectos dos supostos de abstención/recusación dos membros designados. Tales incidencias resolveranse coa aprobación da listaxe definitiva. No caso de non existir aspirantes excluídos/as, poderase elevar a definitiva a listaxe provisional na mesma Resolución. Publicarase no BOP, taboleiro de anuncios da Casa do Concello, así como na sede electrónica e complementariamente aos meros efectos informativos, na páxina web municipal, a relación definitiva de aspirantes admitidos/as e excluídos/as e o lugar, día e hora de comezo das probas selectivas. Esta publicación será determinante para os efectos de posibles impugnacións e recursos, de conformidade co previsto na lei. Comezado cada proceso selectivo, a publicación dos sucesivos anuncios para a celebración das probas restantes, así coma a listaxe dos/as aspirantes aprobados/as en cada exercicio, efectuarase no taboleiro de anuncios da Casa do Concello e complementariamente na web municipal. QUINTA.- TRIBUNAL CUALIFICADOR 5.1.- Na Resolución da Alcaldía de aprobación da listaxe provisional, designarase nominativamente a composición do Tribunal cualificador, con titulares e suplentes, aos efectos dos supostos de abstención/recusación dos membros designados. Tales incidencias resolveranse coa aprobación da listaxe definitiva.5.2.- O Tribunal cualificador nomearase de conformidade co artigo 55.2. c) e d) e artigo 60 do Texto Refundido da Lei do Estatuto do Empregado Público, así como garantindo os criterios de competencia técnica, nivel de titulación e paridade na súa composición, de conformidade ao establecido na Lei de igualdade do home e da muller e estará composto do seguinte xeito: - Presidente/a: persoal funcionario de carreira ou persoal laboral fixo dos grupos ou categorías profesionais correspondentes preferentemente do Concello de Arteixo ou doutra Administración Pública (titular e suplente) - Secretario/a, quen actuará con voz e voto: persoal funcionario de carreira do grupo/subgrupo correspondente, preferentemente do Concello de Arteixo ou de calquera outra Administración Pública (titular e suplente) - Vogais: tres vogais, sendo persoal funcionario de carreira ou persoal laboral fixo de calquera Administración Pública, da área competencial e/ou especialidade profesional da/s praza/s convocada/s. O Tribunal poderá dispoñer a incorporación de asesores especialistas cando as circunstancias así o aconsellen, os cales actuarán con voz e sen voto. Os membros do Tribunal deberán absterse de intervir, notificándoo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de Réxime Xurídico do Sector Público. Así mesmo, os/as interesadas/os poderán promover a recusación de acordo co sinalado no artigo 24 da citada norma.5.3.- O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do/a Presidente/a e do/a Secretario/a, titular ou suplente.5.4.- O Tribunal resolverá por maioría de votos dos seus membros presentes todas as dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde dos procesos selectivos en todo o que non estea previsto nestas bases xerais ou nas bases específicas de cada proceso selectivo.5.5.- Os acordos adoptados polo Tribunal cualificador serán impugnables nos supostos e na forma establecida pola Lei 39/2015, do 1 de outubro. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1. d) e 27.1. b), 29 e 30 e Anexo IV do RD 462/2002, do 24 de maio, sobre indemnizacións por razón do servizo. SEXTA.- FORMA DE DESENVOLVEMENTO E SISTEMA DE CUALIFICACIÓN O sistema de selección para acceder ás distintas prazas será nos procesos selectivos derivados do artigo 2 da Lei 20/2021, do 28 de decembro, o de concurso-oposición, mentres que nos procesos selectivos derivados das disposicións adicionais sexta e oitava o sistema selectiva será o de concurso de valoración de méritos.6.1.- PROCESOS SELECTIVOS DERIVADOS DO ARTIGO 2 DA LEI 20/2021 Desenvolvemento dos procesos selectivos derivados da aplicación do artigo 2 da Lei 20/2021, de 28 de decembro: os procesos selectivos de conformidade con cada convocatoria e bases reguladoras especificas, realizaranse a través de procedemento de concurso-oposición, e consistirá nunha fase de oposición (60%) con carácter non eliminatorio, previa á fase de concurso (40%). 6.1.1.- FASE DE OPOSICIÓN: CARÁCTER OBRIGATORIO E NON ELIMINATORIO A) Normas de desenvolvemento da fase de oposición 1. Os/a s aspirantes serán convocados/as para cada exercicio en chamamento único, e serán excluídos/as do proceso selectivo quen non compareza, salvo casos de forza maior debidamente xustificados e apreciados discrecionalmente polo Tribunal.2. A orde de actuación dos/as opositores/as naqueles exercicios ou probas de carácter presencial que non podan realizarse conxuntamente, iniciarase alfabeticamente por aqueles/as cuxo primeiro apelido comece pola letra «U», de conformidade co previsto na Resolución de 9 de maio de 2022, da Secretaría de Función Pública, pola que se publica o resultado do sorteo a que se refire o Regulamento Xeral de Ingreso do Persoal ao Servizo da Administración do Estado (BOE nº 114, de 13 de maio). 3. Unha vez comezado o proceso selectivo, os anuncios de celebración dos exercicios faranse públicos no taboleiro de anuncios e, complementariamente na web municipal cunha antelación que posibilite que dende a total conclusión dun exercicio ou proba ata o comezo do seguinte, deberá transcorrer un prazo mínimo de 48 horas.4. Cando o Tribunal considere conveniente, poderá acordar a celebración de varios exercicios/probas nunha mesma xornada, concedéndolle aos/ás opositores/as un descanso mínimo de trinta minutos entre a celebración destes.5. En calquera momento do proceso selectivo os órganos competentes de selección poderán requirir aos/ás opositores/as para que acrediten a súa identidade. Non obstante, os exercicios da fase de oposición realizaranse con código de anonimato sempre que sexa posible.6. Se, en calquera momento do proceso selectivo, chegara a coñecemento do Tribunal que algún/algunha dos/as aspirantes non cumpre todos os requisitos esixidos pola presente convocatoria, previa audiencia do/a interesado/a, deberá propoñer a súa exclusión ao Sr. Alcalde, indicando as inexactitudes ou falsidades formuladas polo/a aspirante na solicitude de admisión a estas probas selectivas, aos efectos procedentes.7. Concluído cada un dos exercicios da oposición, o Tribunal fará pública, no taboleiro de anuncios e na web municipal, as cualificacións obtidas, podendo publicarse nome e apelidos parciais, DNI parcial ou código de anonimato dos/as aspirantes presentados/as.8. Dado que os exercicios da fase de oposición se realizarán con código de anonimato sempre que sexa posible, o Tribunal adoptará as medidas necesarias para garantir que os exercicios que teñan que ser corrixidos directamente polo Tribunal sexan corrixidos sen que se coñeza a identidade dos/as aspirantes. O Tribunal excluirá a aqueles/as candidatos/as en cuxos exercicios figuren marcas ou signos que permitan coñecer a identidade do opositor.9. A tal efecto, unha vez efectuada a corrección dos exercicios indicados, procederase por parte do Tribunal á apertura dos sobres pechados que permitan asociar a cada aspirante co seu código identificativo aos efectos de recollelo nas correspondentes actas.10. Os exercicios que se celebren por escrito con desenvolvemento de texto poderán ser lidos publicamente, se así o acorda o Tribunal.11. Como norma xeral, establecerase un prazo de tres días hábiles, contados dende a data de publicidade das cualificacións dos distintos exercicios, para solicitar por Rexistro de entrada, revisión de exámenes realizados ou para presentar reclamaciones sobre cualificacións outorgadas polo Tribunal. Todo isto sen prexuízo do establecido legalmente na base final sobre impugnacións das actuacións do Tribunal e sen que isto implique paralización ou suspensión do proceso selectivo, salvo que o Tribunal así o considere para maior seguridade xurídica do procedemento.12. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estean en vigor no momento de publicación da relación definitiva de aspirantes admitidos/as. B) Exercicios da fase de oposición A fase de OPOSICIÓN (60%), de carácter previo á fase de concurso, estará estruturada segundo o grupo/subgrupos e categorías das prazas convocadas e segundo o corpo/escala ou asimilables no caso do persoal laboral. Cada convocatoria e bases específicas especificará cada un dos exercicios/probas dando cumprimento á estrutura xeral de seguido determinada. Os temarios xeral e específico determinados polas Bases reguladoras específicas de cada convocatoria adaptaranse aos requisitos mínimos necesarios segundo a categoría do posto (grupo) e as funcións e competencias propias da/s praza/s convocadas.1º exercicio: carácter obrigatorio e non eliminatorio. Exame teórico tipo test de mínimo 50 preguntas, máximo 100 preguntas (máis un mínimo de 10 preguntas de reserva) con 4 respostas alternativas das que unha é a correcta, sobre temario xeral e específico determinado nas bases reguladoras de cada convocatoria. As repostas en branco e/ou erróneas non penalizan. Tempo máximo de realización: a determinar nas bases reguladoras específicas de cada proceso. Cualificación máxima 60 puntos, a determinar criterios de puntuación das respostas nas bases reguladoras específicas de cada proceso. A corrección dos exercicios realizarase de xeito automático con software e máquina de lectura automática (salvo imprevistos relativos a inoperatividade da mesma) garantindo o anonimato dos/as aspirantes presentados.2º exercicio: proba de galego: carácter obrigatorio e non eliminatorio para todos/as os/as aspirantes que non aporten título para exención da realización desta proba. O exercicio consistirá nunha proba dirixida á comprobación, por parte do Tribunal, de que as/os aspirantes comprenden, falan e/ou escriben correctamente o galego.6.1.2.- FASE DE CONCURSO: CARÁCTER NON ELIMINATORIO. BAREMO DE MÉRITOS Os/as aspirante deberán aportar xunto coa documentación acreditativa dos méritos alegados o Autobaremo establecido en cada convocatoria específica. Aqueles/as aspirantes que non presenten o Autobaremo xunto coa documentación acreditativa no prazo de presentación de instancias ou no de emenda, serán cualificados con 0 puntos nesta fase de concurso. Aqueles méritos alegados que non estean debidamente acreditados de conformidade ás Bases xerais e ás bases específicas, non serán valorados. A experiencia profesional na Administración Pública Local, no mesmo corpo e escala, no mesmo posto ou análoga praza que a convocada, será de 36 puntos dun total de 40 puntos (40% do proceso selectivo) para todos os grupos e categorías e, os 4 puntos restantes, corresponderán a méritos académicos e de formación, quedando determinados nas bases específicas de cada unha das convocatorias. - MÉRITOS PROFESIONAIS (máximo 36 puntos): · Servizos prestados no corpo, escala, categoría, ou equivalente da entidade local convocante en calidade de persoal temporal: 0,43 puntos por mes · Servizos prestados noutros corpos, escalas, categorías, ou equivalentes da entidade local convocante en calidade de persoal temporal: 0,1 puntos por mes · Servizos prestados en corpos, escalas, categorías, ou equivalentes doutras Administracións Públicas (distintas da entidade local convocante) en calidade de persoal temporal: 0,14 puntos por mes · Servizos prestados no resto do sector público en calidade de persoal temporal: 0,03 puntos por mes completo - OUTROS MÉRITOS (máximo 4 puntos): · Titulación Superior á requirida para o acceso e relacionada coa praza: 0,1 puntos · Formación e capacitación profesional: valorarase a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego, ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos, como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimático, entre outros relacionados co posto. Por grupos e subgrupos de titulación, as puntuacións por hora de cursos ata un máximo de 4 puntos, serán as seguintes: 1. GRUPO A1: 0,04 puntos por hora 2. GRUPO A2: 0,05 puntos por hora 3. GRUPO B: 0,08 puntos por hora 4. GRUPO C1: 0,133 puntos por hora 5. GRUPO C2: 0,20 puntos por hora 6. GRUPO AP: 0,40 puntos por hora 6.2.- PROCESOS SELECTIVOS DERIVADOS DAS DISPOSICIÓNS ADICIONAIS SEXTA E OITAVA DA LEI 20/2021, DO 28 DE DECEMBRO. Desenvolvemento dos procesos selectivos derivados da aplicación das disposicións adicionais sexta e oitava da Lei 20/2021, de 28 de decembro: os procesos selectivos de conformidade con cada convocatoria e bases reguladoras especificas, realizaranse a través de procedemento de concurso de valoración de méritos 6.2.1.- FASE DE CONCURSO - MÉRITOS PROFESIONAIS (máximo 90 puntos): a) Servizos prestados no corpo, escala, categoría, ou equivalente da entidade local convocante en calidade de persoal temporal: 0,94 puntos por mes b) Servizos prestados noutros corpos, escalas, categorías, ou equivalentes da entidade local convocante en calidade de persoal temporal: 0,22 puntos por mes c) Servizos prestados en corpos, escalas, categorías, ou equivalentes doutras Administracións Públicas (distintas da entidade local convocante) en calidade de persoal temporal: 0,3 puntos por mes d) Servizos prestados no resto do sector público en calidade de persoal temporal: 0,06 puntos por mes completo - OUTROS MÉRITOS (Máximo 10 puntos) · Titulación Superior á requirida para o acceso e relacionada coa praza: 0,1 puntos. · Formación e capacitación profesional: valorarase a realización de cursos homologados polas diferentes Administracións Públicas, ou outras entidades do sector público, ou os realizados no ámbito da formación para o emprego, ou os acordos da formación continua cuxo contido estea directamente relacionado coas funcións propias da praza obxecto da convocatoria, e os considerados transversais polo seu interese para todos os postos, como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención ao cidadán, a protección do medio ambiente desde o ámbito laboral e os de contido ofimático, entre outros relacionados co posto. Por grupos e subgrupos de titulación, as puntuacións por hora de cursos ata un máximo de 4 puntos, serán as seguintes: 7. GRUPO A1: 0,100 puntos por hora 8. GRUPO A2: 0,125 puntos por hora 9. GRUPO B: 0,200 puntos por hora 10. GRUPO C1: 0,333 puntos por hora 11. GRUPO C2: 0,500 puntos por hora 12. GRUPO AP: 1,00 puntos por hora 6.2.2.- PROBA DE GALEGO Carácter obrigatorio e non eliminatorio para todos/as os/as aspirantes que non aporten título para exención da realización desta proba. Trátase dunha proba dirixida á comprobación, por parte do Tribunal, de que as/os aspirantes comprenden, falan e/ou escriben correctamente o galego.6.3.- CRITERIOS DE DESEMPATE Para ambos sistemas de estabilización empregaranse os seguintes criterios de desempate por este orde: - Estar ocupando unhas das prazas obxecto da convocatoria - Estar ocupando unha das prazas da mesma categoría que a convocada na administración convocante - Estar ocupando unha praza de distinta categoría que a convocada na administración convocante - Antigüidade total acumulada en calquera das Administracións Públicas - A de maior idade SÉTIMA.- CUALIFICACIÓN FINAL E PROPOSTA DE NOMEAMENTO/CONTRATACIÓN Os/as aspirantes que, no caso dos procesos derivados da aplicación do artigo 2 da Lei 20/2021, superen a fase de oposición, pasarán á fase de concurso, sumando as puntuacións desta última á puntuación da fase de oposición e, no caso, dos procesos derivados da aplicación das disposicións adicionais sexta e oitava procederase á valoración dos méritos. A puntuación final das probas selectivas, aos efectos de ordenación dos/as opositores na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición mais a puntuación obtida na fase de concurso, ou no concurso unicamente. O Tribunal non poderá declarar que supera o proceso selectivo un número superior de aspirantes que o número de prazas convocadas pero non obstante, en cada un dos procesos selectivos elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente de prazas de análoga natureza. No suposto de que ningún/ningunha aspirante supere o proceso selectivo o non existan suficientes aspirantes que superen o mesmo para as prazas convocadas en cada un dos procesos específicos, o Tribunal declarará deserta a convocatoria. No suposto de convocatorias previas por quenda restrinxida a colectivo con especiais capacidades (33% incapacidade polo INSS e asimilables) no caso de declararse deserta a convocatoria específica, a vacante acumularase á convocatoria de quenda libre que corresponda. As cualificacións finais dos/as aspirantes aprobados/as de cada proceso selectivo específico serán ordenadas con orde de prelación e publicadas no taboleiro de anuncios e na páxina web do Concello ( www.arteixo.org ). No prazo de 3 días hábiles seguintes á publicación, poderanse presentar por Rexistro de entrada, reclamacións ou alegacións as mesmas, todo isto sen prexuízo dos prazos legalmente establecidos para interposición dos recursos que as/os lexitimamente interesados/as podan interponer na defensa dos seus intereses. Rematado o prazo de exposición referido, o Tribunal cualificador resolverá as reclamacións/alegacións presentadas elevando a proposta de cualificacións finais e de proposta de contratación/nomeamento dos/as aspirantes correspondentes ás prazas convocadas en cada proceso específico. Tal proposta será elevada á Alcaldía-Presidencia, que resolverá proposta final de contratación/nomeamento, en réxime laboral modalidade de persoal laboral con praza en propiedade (persoal laboral fixo por tempo indefinido ao abeiro do establecido polo artigo 15 do Estatuto dos Traballadores e demais normativa de dereito laboral de aplicación) ou réxime administrativo como persoal funcionario de carreira. Tanto no caso de propostas de contratación laboral como nomeamento como persoal funcionario, poderanse establecer períodos de proba de conformidade ao marco legal de aplicación de cada caso. OITAVA.- PRESENTACIÓN DE DOCUMENTACIÓN E EFECTIVA CONTRATACIÓN OU NOMEAMENTO Os/as aspirantes propostos/as deberán presentar dentro do prazo máximo de 20 días naturais (a contar desde o día seguinte a aquel en que se fixo pública a proposta final de nomeamento/contrato), os documentos acreditativos de reunir todos e cada un dos requisitos que se esixen para tomar parte na selección, así como toda a documentación requirida polo departamento de Persoal co fin de efectuar a contratación/nomeamento. Estarán exentos/as, se tivesen relación anterior con esta administración local, da xustificación documental, aqueles/as que o tivesen demostrado para obter o seu anterior nomeamento/contrato. Os/as aspirantes que dentro do prazo sinalado, agás nos casos de forza maior, non presentasen a documentación esixida, non poderán se nomeadas/os ou contratadas/os, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. Nestes casos nos que non se proceda á contratación ou toma de posesión sen que exista causa xustificada, entenderase que a/o aspirante renuncia, decaendo en todos os seus dereitos. Neste suposto, o Alcalde-Presidente formulará proposta de contratación/nomeamento a favor da/o seguinte candidata/o segundo a orde de prelación de puntuacións totais do proceso selectivo correspondente. A adscripción ao posto de traballo correspondente á praza convocada, terá carácter definitivo e será preciso a permanencia mínima de dous anos na mesma para poder acceder a outro posto por concurso de ser o caso. NOVENA.- NORMA FINAL, LEXISLACIÓN APLICABLE E RÉXIME DE RECURSOS Estas bases xerais e cantos actos administrativos deriven das mesmas poderán ser impugnadas polos/as interesados/as nos casos e na forma establecidos pola Lei de Réxime Xurídico das Administracións Públicas e pola Lei do Procedemento Administrativo Común. O Tribunal de cada proceso selectivo como único e máximo órgano competente no desenvolvemento do proceso queda facultado para resolver as dúbidas que se presenten e tomar os acordos necesarios para a boa orde do proceso, no que non estea previsto nestas bases xerais e nas bases especificas de cada proceso selectivo. A súa actuación poderá ser impugnada coa interposición de recurso de alzada e calquera outro que se considere procedente en dereito de conformidade ao establecido pola Lei 39/2015, de 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público. A lexislación aplicable ao presente procedemento é a seguinte: - Real Decreto Lexislativo 5/2015, de 30 de outubro, do texto refundido do EBEP - Real Decreto Lexislativo 2/2015, do texto refundido do Estatuto dos Traballadores - Lei 20/2021, de 28 de decembro, de medidas urxentes para a redución da temporalidade no emprego público. - Lei 30/1984, de 2 de agosto, de medidas para a reforma da Función Pública (naquelas disposicións aínda vixentes e que sexan básicas) - Lei 7/1985, de 2 de abril, reguladora das Bases de Réxime Local - Texto refundido das disposicións legais vixentes en materia de réxime local, aprobado por Real Decreto Lexislativo 781/1986, de 13 de xuño (naquelas disposicións básicas) - Lei 2/2015, de 29 de abril, de Emprego Público de Galicia - Lei 5/1997, de 22 de xullo, da Administración Local de Galicia - Texto refundido da Lei de Igualdade das Mulleres de Galicia - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local - Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables - Lei 53/1984, 26 de decembro, de Incompatibilidades do Persoal ao Servizo das Administracións Públicas - Lei 39/2015, do 1 de outubro, de Procedemento Administrativo Común das Administracións Publicas e Lei 40/2015, de 1 de outubro, de Réxime Xurídico do Sector Público As presentes bases, así como cantas actos administrativos se deriven delas e da actuación do Tribunal, poderán ser impugnadas polos/as interesados/as nos casos e na forma establecida na Lei 39/2015, do 1 de outubro, de Procedemento Administrativo Común das Administracións Publicas e Lei 40/2015 de 1 de outubro de Réxime Xurídico do Sector Público ANEXO I: TEMARIO. A determinar coa convocatoria e bases específicas. ANEXO II: MODELO DE INSTANCIA. A determinar coa convocatoria e bases específicas. ANEXO III: AUTOBAREMO. A determinar coa convocatoria e bases específicas. Arteixo, 24 de outubro de 2022 Asinado: Carlos Calvelo Martínez (ALCALDE-PRESIDENTE)